Document ID: 32013D0218

DECIZIA DE PUNERE ÎN APLICARE A COMISIEI
din 6 mai 2013
de autorizare a statelor membre să adopte anumite derogări în temeiul Directivei 2008/68/CE a Parlamentului European și a Consiliului privind transportul interior de mărfuri periculoase
[notificat cu numărul C(2013) 2505]
(2013/218/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (1), în special articolul 6 alineatele (2) și (4),
întrucât:
(1)
Anexa I secțiunea I.3, anexa II secțiunea II.3 și anexa III secțiunea III.3 din Directiva 2008/68/CE conțin liste de derogări naționale, care permit luarea în considerare a circumstanțelor naționale specifice. Aceste liste trebuie actualizate pentru a include noi derogări naționale.
(2)
Pentru claritate, este oportun ca aceste secțiuni să fie înlocuite în întregime.
(3)
Prin urmare, Directiva 2008/68/CE trebuie modificată în consecință.
(4)
Măsurile prevăzute de prezenta decizie sunt conforme cu avizul Comitetului pentru transportul de mărfuri periculoase instituit prin Directiva 2008/68/CE,
ADOPTĂ PREZENTA DECIZIE:
Articolul 1
Statele membre enumerate în anexa la prezenta decizie sunt autorizate să implementeze derogările stabilite în anexă cu privire la transportul de mărfuri periculoase pe teritoriul propriu.
Aceste derogări se aplică fără discriminare.
Articolul 2
Anexa I secțiunea I.3, anexa II secțiunea II.3 și anexa III secțiunea III.3 din Directiva 2008/68/CE se modifică în conformitate cu anexa la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 6 mai 2013.

Labels: 8
15